PMIndiaData/PMIndiaSum huggingface dataset:
జనరల్ అటామిక్స్ గ్లోబల్ కార్పొరేషన్ చీఫ్ ఎగ్జిక్యూటివ్ శ్రీ వివేక్ లాల్‌ తో సమావేశమైన – ప్రధానమంత్రి

ప్రధానమంత్రి శ్రీ నరేంద్ర మోదీ ఈ రోజు జనరల్ అటామిక్స్ గ్లోబల్ కార్పొరేషన్ చీఫ్ ఎగ్జిక్యూటివ్ శ్రీ వివేక్ లాల్‌ ని కలిశారు. భారతదేశంలో రక్షణ సాంకేతిక రంగాన్ని బలోపేతం చేయడం గురించి వారు చర్చించారు. భారతదేశంలో రక్షణ మరియు అభివృద్ధి చెందుతున్న సాంకేతికత తయారీతో పాటు సామర్థ్య నిర్మాణాన్ని వేగవంతం చేయడానికి ఇటీవల చేపట్టిన విధానపరమైన మార్పులను శ్రీ లాల్ ప్రశంసించారు.
లెహ్ లో జాతీయ సోవా-రిగ్పా సంస్థ (ఎన్ఐఎస్ఆర్) ఏర్పాటుకు కేంద్ర మంత్రిమండలి ఆమోదం

లెహ్ లో జాతీయ సోవా-రిగ్పా సంస్థ (ఎన్ఐఎస్ఆర్)ను ఏర్పాటు చేసేందుకు ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రిమండలి ఇవాళ ఆమోదం తెలిపింది. ఆయుష్ మంత్రిత్వ శాఖ పరిధి లో స్వతంత్ర ప్రతిపత్తి గల సంస్థ గా ఇది ఏర్పాటు కానుంది. నిర్మాణ దశ నుంచే ఈ ప్రాజెక్టు ను పర్యవేక్షించడం కోసం లెవల్-14 కింద ఒక డైరెక్టర్ పోస్టు (రూ. 1,44,200-2,18,200/-)(ప్రీ-రివైజ్డ్ రూ.37,000-67,000) సృష్టి కి కూడా అనుమతిస్తూ తీర్మానించింది. లద్దాఖ్ ను కేంద్రపాలిత ప్రాంతం గా ఏర్పాటు చేయడం తో పాటు అక్కడి సంస్కృతి ని ప్రోత్సహించాలని భారత ప్రభుత్వం నిర్ణయించింది. ఇందులో భాగం గా సోవా-రిగ్పా వైద్య విధానం ప్రగతి కోసం లెహ్ లో రూ. 47.25 కోట్ల రూపాయల అంచనా వ్యయం తో జాతీయ సోవా-రిగ్పా సంస్థ ను ఏర్పాటు చేయాలని నిశ్చయించింది. భారతదేశ పరిధి లోని హిమాలయ పర్వత ప్రాంతం లో ప్రజలు అనుసరించే ఒక సంప్రదాయ వైద్యవిధానం ‘సోవా-రిగ్పా’. కేంద్రపాలిత ప్రాంతమైన లద్దాఖ్ సహా సిక్కిమ్, అరుణాచల్ ప్రదేశ్, డార్జిలింగ్ (పశ్చిమబెంగాల్), హిమాచల్ ప్రదేశ్ రాష్ట్రాల్లో విశేష ప్రాచుర్యం గల ఈ విధానం నేడు దేశవ్యాప్తం గా అనుసరించబడుతోంది. ఈ నేపథ్యం లో జాతీయ సోవా-రిగ్పా సంస్థ ఏర్పాటు ద్వారా భారత ఉప ఖండం లో ఈ వైద్య విధానం పునరుజ్జీవనాని కి మరింత ఉత్తేజం లభిస్తుంది. ఆ మేరకు దేశం లోని యువతకే కాకుండా విదేశాల నుంచి వచ్చే విద్యార్థుల కు కూడా ఈ సంస్థ లో అవకాశాలు కల్పిస్తారు. ఆయుష్ మంత్రిత్వ శాఖ పరిధి లో స్వతంత్ర ప్రతిపత్తి గల సంస్థ గా ఏర్పాటవుతున్న ఈ జాతీయ సంస్థ లో సోవా-రిగ్పా సంబంధ పరస్పరాధారిత విద్య-పరిశోధన కార్యక్రమాలు చేపడతారు. ఇందులో భాగంగా విభిన్న వైద్యవిధానాల ఏకీకరణ దిశగా ప్రసిద్ధ జాతీయ, అంతర్జాతీయ సంస్థలతో సంయుక్త కృషి కూడా కొనసాగుతుంది. జాతీయ సోవా-రిగ్పా సంస్థ (ఎన్ఐఎస్ఆర్)ఏర్పాటు తర్వాత ప్రస్తుతం కేంద్ర సాంస్కృతిక మంత్రిత్వ శాఖ పాలనా నియంత్రణ లో గల సోవా-రిగ్పా సంస్థల ను దీనితో సమ్మిళితం చేస్తారు. ఆ మేరకు సారనాథ్, వారణాసి లలోని టిబెటన్ స్టడీస్ కేంద్రీయ విశ్వవిద్యాలయం, కేంద్ర పాలిత ప్రాంతమైన లద్దాఖ్ పరిధి లోని లెహ్ లో గల కేంద్రీయ బౌద్ధాధ్యయన సంస్థలు ఎన్ఐఎస్ఆర్ తో మమేకమవుతాయి. ఈ సమ్మేళనం వల్ల నాణ్యమైన విద్య, శాస్త్రీయ విలువలు, నియంత్రణ నైపుణ్యం-ప్రామాణికత, సోవా-రిగ్పా ఉత్పత్తుల సురక్షత మూల్యాంకనం, సోవా-రిగ్పా ఆదారిత తృతీయ దశ ఆరోగ్య సేవల ప్రామాణీకరణల కు వీలు కలుగుతుంది. అంతేకాకుండా, అండర్ గ్రాడ్యుయేట్, పోస్ట్ గ్రాడ్యుయేట్, పోస్ట్ డాక్టొరల్ స్థాయుల లో సోవా-రిగ్పా సంబంధ పరస్పరాధారిత విద్య-పరిశోధనల కు ప్రోత్సాహం లభిస్తుంది. సంప్రదాయ సోవా-రిగ్పా చట్రం చికిత్స సూత్రాల్లోని అత్యుత్తమ విధానాల ను, ప్రామాణిక ప్రక్రియల ను జాతీయ సోవా-రిగ్పా సంస్థ గుర్తిస్తుంది. సామాన్యుల కు ఆరోగ్య సంరక్షణ సదుపాయాల కల్పన లో పాశ్చాత్య జీవ-కణ వైద్యవిధానం తో సహ-సంబంధం సాధ్యాసాధ్యాల ను కూడా పరిశీలిస్తుంది. లక్ష్యం అత్యున్నతమైన జాతీయ సోవా-రిగ్పా సంస్థ ను ఏర్పాటు చేయడం వెనుక గల లక్ష్యం- సంప్రదాయ సోవా-రిగ్పా పరిజ్ఞానం, ఆధునిక శాస్త్ర సాంకేతికత-ఉపకరణాల మేలు కలయిక గా ప్రజోపయోగకర, ఆమోదిత విధానాన్ని అందుబాటులోకి తేవడమే. ఆ మేరకు సోవా-రిగ్పా విధానం లో పరస్పరాధారిత విద్య-పరిశోధనల ను ఈ సంస్థ ప్రోత్సహిస్తుంది.
జపాన్ ప్రధాని తో సమావేశమైన ప్రధాన మంత్రి

జపాన్ ప్రధాని శ్రీ ఫుమియో కిశిదా తో జరిగిన ఒక ద్వైపాక్షిక సమావేశం లో ప్రధాన మంత్రి శ్రీ నరేంద్ర మోదీ పాలుపంచుకొన్నారు. పూర్వ ప్రధాని శ్రీ శింజో ఆబే కన్నుమూత పట్ల ప్రధాన మంత్రి తన ప్రగాఢ సంతాపాన్ని వ్యక్తం చేశారు. కీర్తిశేషుడైన ప్రధాని భారతదేశం-జపాన్ భాగస్వామ్యాన్ని బలపరచడం తో పాటు గా ఒక స్వేచ్ఛాయుతమైనటువంటి, అరమరికల కు తావు ఉండనటువంటి మరియు అన్ని వర్గాల ను కలుపుకొని పోయేటటువంటి ఇండో-పసిఫిక్ రీజియన్ తాలూకు దార్శనికత ను రూపుదిద్దడం లో కూడా అందించిన తోడ్పాటుల ను ప్రధాన మంత్రి ఈ సందర్భం లో ప్రస్తావించారు. ద్వైపాక్షిక సంబంధాల ను మరింత గాఢతరం గా తీర్చిదిద్దుకోవడం లో నేత లు ఇరువురు వారి వారి నిర్మాణాత్మకమైనటువంటి ఆలోచనల ను ఒకరికి మరొకరు వెల్లడించుకొన్నారు. వారు అనేక ప్రాంతీయ అంశాల ను గురించి మరియు ప్రపంచ అంశాల ను గురించి కూడా చర్చించారు. భారతదేశం-జపాన్ ప్రత్యేక వ్యూహాత్మక మరియు ప్రపంచ భాగస్వామ్యాన్ని మరింత గా బలోపేతం చేసే దిశ లోను, ప్రాంతీయ సమూహాల లో, వివిధ అంతర్జాతీయ సమూహాలు మరియు సంస్థల లో కలసి కృషి చేయడం లో నేత లు వారి యొక్క వచనబద్ధత ను పునరుద్ఘాటించారు.
వైదొల‌గుతున్న రాజ్య‌ స‌భ స‌భ్యులకు వీడ్కోలు ప‌లుకుతూ ప్ర‌సంగించిన ప్ర‌ధాన మంత్రి

రాజ్య స‌భ నుండి వైదొల‌గుతున్న స‌భ్యుల సేవ‌ల‌ను ప్ర‌ధాన మంత్రి శ్రీ న‌రేంద్ర మోదీ ఈ రోజు కొనియాడారు. భ‌విష్య‌త్తు లోనూ వారు రాణించాల‌న్న ఆకాంక్ష ను ఆయ‌న వ్యక్తం చేశారు. రాజ్య స‌భ లో ప్ర‌ధాన మంత్రి ప్ర‌సంగిస్తూ, స‌భ నుండి వైదొల‌గుతున్న స‌భ్యులు ఇక‌ మీదట సామాజిక సేవా రంగంలో మ‌రింత బ‌ల‌మైన పాత్ర‌ ను పోషిస్తార‌న్న విశ్వాసాన్ని వెలిబుచ్చారు. వారంద‌రికీ ఓ విశిష్ట‌ ప్రాముఖ్యం ఉంద‌ని, వారు వారిదైన శైలిలో తోడ్పాటు ను అందించారని ఆయ‌న చెప్పారు. వారు వారి యొక్క ఉత్త‌మమైనటువంటి సామ‌ర్ధ్యం మేర‌కు దేశ ప్ర‌జ‌ల‌కు ఉజ్జ్వల‌ భ‌విష్య‌త్తు ను ఇచ్చే దిశగా కృషి చేశార‌ని ఆయ‌న పేర్కొన్నారు. వారి సేవ‌ల‌ను దేశం ఎన్న‌టికీ మ‌ర‌చిపోల‌ద‌ని కూడా ఆయ‌న అన్నారు. సీనియ‌ర్ స‌భ్యుల‌తో కూడిన ఎగువ స‌భ ఒక అరుదైన ప్రాముఖ్య‌ాన్ని క‌లిగివుంద‌ని ప్ర‌ధాన మంత్రి వివ‌రించారు. విధానాల రూప‌క‌ల్ప‌న‌లో ఈ స‌భ కీల‌క‌ పాత్ర‌ను పోషిస్తోంద‌ని ఆయ‌న వివ‌రించారు. వైదొల‌గుతున్న ఎంపీ లలో ప‌లువురిని గురించి మ‌రియు వారు చేసిన సేవ‌ల‌ను గురించి ప్ర‌ధాన మంత్రి ఒక ప్ర‌త్యేక ప్ర‌స్తావన ను ప్రవేశపెట్టారు. చిర‌ కాలంగా నిర్ణ‌యం వెలువడవలసివున్న ‘మూడు సార్ల త‌లాక్’ విష‌యంలో పార్ల‌మెంట్ ఒక నిర్ణ‌యాన్ని తీసుకొనేటప్పుడు, ప్రస్తుతం వైదొల‌గుతున్న స‌భ్యులు ఉభ‌య స‌భ‌ ల‌లో పాలుపంచుకోక‌ పోవ‌డమనేది దుర‌దృష్ట‌క‌ర‌ం అని ప్ర‌ధాన మంత్రి పేర్కొన్నారు. వైదొల‌గుతున్న స‌భ్యుల‌కు పార్ల‌మెంట్ మ‌రియు పిఎమ్ఒ త‌లుపులు ఎల్ల‌వేళ‌లా తెర‌చే ఉంటాయ‌ని ఆయ‌న హామీ ఇచ్చారు. ఎప్ప‌టిక‌ప్పుడు ముఖ్యమైన అంశాల‌పై వారి ఆలోచ‌న‌ల‌ను పంచుకోవ‌డం మాన‌వద్దంటూ ఆయ‌న వారికి విజ్ఞ‌ప్తి చేశారు.
ఖ‌త‌ర్‌ అమిర్ తో మాట్లాడిన ప్ర‌ధాని

ఖ‌త‌ర్‌ అమిర్ (దేశాధినేత‌) శ్రీ షేక్ త‌మిమ్ బిన్ హ‌మ‌ద్ అల్ థానితో ప్ర‌ధాని శ్రీ న‌రేంద్ర‌మోదీ మాట్లాడారు. ఖ‌త‌ర్‌ దేశాన్ని సంద‌ర్శించాల‌ని ప్ర‌ధాని శ్రీ న‌రేంద్ర‌మోదీ కి ఫోన్ చేసి ఆహ్వానించిన అమిర్‌తో మాట్లాడుతూ ప్ర‌ధాని ప‌లు విష‌యాలు గుర్తు చేసుకున్నారు. ఖ‌త‌ర్‌ అమిర్ ఈ సంవ‌త్స‌రం మార్చి నెల‌లో భార‌త‌దేశాన్ని సంద‌ర్శించిన విష‌యం తెలిసిందే. ఆయ‌న సంద‌ర్శ‌న‌తో ఇరు దేశాల ద్వైపాక్షిక‌ సంబంధాల‌లో నూత‌నోత్తేజం వ‌చ్చింద‌ని ప్ర‌ధాని గుర్తు చేశారు. ఖ‌త‌ర్‌‌తో సంబంధాల‌కు భార‌త‌దేశం అత్య‌ధిక ప్రాధాన్య‌త‌నిస్తోంద‌ని ప్ర‌ధాని స్ప‌ష్టం చేశారు. ఖ‌త‌ర్‌ లో నివ‌సిస్తున్న భార‌తీయుల భ‌ద్ర‌త‌, సంక్షేమం కోసం అమిర్‌, ఖ‌త‌ర్‌ ప్ర‌భుత్వం తీసుకుంటున్న చ‌ర్య‌ల్ని ఈ సంద‌ర్భంగా ప్ర‌దాని శ్రీ మోదీ అభినందించారు. ద్వైపాక్షిక స‌హ‌కారాన్ని మ‌రింత ముందుకు తీసుకుపోవడానికి తీసుకుంటున్న చ‌ర్య‌లపై ఇరువురు నేత‌లు చ‌ర్చించారు. వాణిజ్యం, పెట్టుబ‌డులు, ఇంధ‌నం, భ‌ద్ర‌త‌, ర‌క్ష‌ణ‌, సాంస్కృతిక రంగాల‌లోను ప్ర‌జ‌ల మ‌ధ్య‌న ప‌ర‌స్ప‌రం నెల‌కొంటున్న బంధాల‌పైనా నేత‌లు వివ‌రంగా మాట్లాడుకున్నారు. భార‌త‌దేశ అభివృద్ధి కార్య‌క్ర‌మాల్లో భాగ‌స్వామిగా ఉండ‌డానికి ఖ‌త‌ర్‌ ప్రాధాన్య‌త‌నిస్తోందన్న విష‌యాన్ని ఆయ‌న ప్ర‌ధాని శ్రీ మోదీకి గుర్తు చేశారు. ప్రాదేశిక శాంతి, సుస్థిర‌త‌ల విష‌యంలో ఖ‌త‌ర్‌ పోషిస్తున్న పాత్ర‌ను ఈ సంద‌ర్బంగా ప్ర‌ధాని అభినందించారు. ఖ‌త‌ర్‌ ప్ర‌భుత్వ ఆహ్వానాన్ని మ‌న్నించిన ప్ర‌ధాని శ్రీ మోదీ…ఇరు ప్ర‌భుత్వాల‌కు వీలైన తేదీలు కుద‌ర‌గానే తాను త‌ప్ప‌కుండా ఖ‌త‌ర్‌‌ను సంద‌ర్శిస్తాన‌ని అమిర్‌తో చెప్పారు.
జాతీయ యుద్ధ స్మారకం మరియు జాతీయ యుద్ధ సంగ్రహాలయం నిర్మాణానికి స్థలం

ప్రిన్సెస్ పార్క్ కాంప్లెక్స్ అయితే జాతీయ యుద్ధ స్మారకం మరియు జాతీయ యుద్ధ సంగ్రహాలయం నిర్మాణానికి తగిన స్థలం కాగలదని ఎంపవర్ డ్ ఎపెక్స్ స్టీరింగ్ కమిటీ (ఇ ఎ ఎస్ సి) నిర్ణయం తీసుకొందన్న సంగతిని కేంద్ర మంత్రిమండలి దృష్టికి తీసుకువ‌చ్చారు. కేంద్ర మంత్రివ‌ర్గ స‌మావేశానికి ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త వ‌హించారు. జాతీయ యుద్ధ స్మారకానికి సంబంధించినంతవరకు.. దీనిని ఇండియా గేట్ వద్ద ఉన్న ‘సి’ హెగ్జగన్ వద్ద నిర్మించనున్నారు. జాతీయ యుద్ధ స్మారకాన్ని ఇండియా గేట్ వద్ద ఉన్న ‘సి’ హెగ్జగన్ వద్ద నిర్మించాలన్న ప్రతిపాదనకు కేంద్ర మంత్రిమండలి 2015 అక్టోబరు లో సమావేశమైనపుడు తన ఆమోదాన్ని తెలిపింది.
పెట్రోలియమ్, సహజ వాయువుల మంత్రిత్వ శాఖ అధీనంలోని ప్రభుత్వ రంగ సంస్థలన్నింటికీ పర్చేజ్ ప్రిఫరెన్స్ (లింక్ డ్ విత్ లోకల్ కంటెంట్ (పిపి-ఎల్ సి) ని సమకూర్చే విధానానికి ఆమోదం తెలిపిన మంత్రివర్గం

పెట్రోలియమ్, సహజ వాయువుల మంత్రిత్వ శాఖ అధీనంలోని ప్రభుత్వ రంగ సంస్థలన్నింటికీ పర్చేజ్ ప్రిఫరెన్స్ (లింక్ డ్ విత్ లోకల్ కంటెంట్ (పిపి-ఎల్ సి) ని సమకూర్చే విధానానికి ప్రధాన మంత్రి శ్రీ నరేంద్ర మోదీ అధ్యక్ష‌తన సమావేశమైన కేంద్ర మంత్రివర్గం ఆమోదం తెలిపింది. ఈ విధానం 5 సంవత్సరాల కాలానికి వర్తిస్తుంది. ఈ విధానం అమలును పర్యవేక్ష‌ించడానికి, వార్షిక సమీక్ష‌ను చేపట్టడానికి మరియు ఈ విధానాన్ని సంవత్సరవారీ ప్రాతిపదికన కొనసాగించాలని సిఫారసు చేయడానికి గాను ఒక సారథ సంఘాన్ని ఏర్పాటు చేస్తారు. ఈ విధానంలో భాగంగా కొన్ని విధాలైన చమురు మరియు గ్యాస్ వ్యాపార కార్యకలాపాలకు వర్తించేటట్లుగా లోకల్ కంటెంట్ (ఎల్ సి) లక్ష‌్యాలను నిర్దేశించనున్నారు. లోకల్ కంటెంట్ లక్ష‌్యాలను అందుకున్న తయారీదారులు/సేవల సరఫరాదారు సంస్థలు మరియు ఏ సంస్థలైతే అతి తక్కువ చెల్లుబాటు ధరలో 10% లోపు ఉదాహరించిన ధర (quoted price)ను పేర్కొంటాయో ఆయా సంస్థలు- అటువంటి ధరతో సమానమైన కొనుగోలు ఆర్డర్ లోని నిర్దేశిత భాగానికిగాను- పర్చేజ్ ప్రిఫరెన్స్ కు అర్హతను సంపాదిస్తాయి. సరఫరాదారులు మరియు సేవల సరఫరాదారు సంస్థలు క్రమంగా ‘మేక్ ఇన్ ఇండియా’ విధానాలను అనుసరించేటట్లుగాను, దేశం లోపల వాటి వస్తువులు మరియు సేవలకు విలువను జోడించేందుకు ఈ విధానం ఆయా సంస్థలకు ప్రోత్సాహకరంగా ఉంటుందని భావిస్తున్నారు. ఈ విధానం పబ్లిక్ సెక్టర్ ఎంటర్ ప్రైజెస్ అన్నింటికీ వర్తిస్తుంది. అలాగే వాటి పూర్తి యాజమాన్యంలోని అనుబంధ సంస్థలకు, ఒకటి లేదా అంతకు మించిన పబ్లిక్ సెక్టర్ ఎంటర్ ప్రైజెస్ 51 % లేదా అంతకు మించిన ఈక్విటీని కలిగివున్న జాయింట్ వెంచర్ లకు, పెట్రోలియమ్ మరియు సహజ వాయువు మంత్రిత్వ శాఖ యొక్క అధీన కార్యాలయాల (subordinate offices)కు, ఇంకా అనుబంధ కార్యాలయాలకు (attached offices)కు వర్తిస్తుంది. పూర్వ రంగం : భారతదేశాన్ని ఒక గ్లోబల్ డిజైన్ & మాన్యుఫ్యాక్చరింగ్ హబ్ గా మార్చడానికి రూపొందించిన విస్తృత‌మైన దేశ నిర్మాణ కార్యక్రమాలలో ఒక భాగంగా ‘మేక్ ఇన్ ఇండియా’ కార్యక్రమాన్ని ప్రధాన మంత్రి 2014 సెప్టెంబర్ లో ప్రారంభించారు. ఈ కార్యక్రమానికి అనుగుణంగా భారతదేశంలో చమురు మరియు గ్యాస్ పథకాల అమలుకు సంబంధించినంతవరకు వస్తువులు మరియు సేవలలో స్థానికంగా రూపొందించే భాగాలను విస్తరించిన సంస్థలకు, చమురు మరియు గ్యాస్ వ్యాపార కార్యకలాపాలలో లోకల్ కంటెంట్ లక్ష‌్యాలను అందుకునే తయారీదారులు/సేవల సరఫదారు సంస్థలకు పర్చేజ్ ప్రిఫరెన్స్ ను సమకూర్చే ఒక విధానం ద్వారా ప్రోత్సాహకాలను ఇవ్వాలని ప్రభుత్వం నిర్ణయించింది.
యూరియా, ఎల్‌.పీ.జీ ఉత్ప‌త్తి సంస్థ‌ల‌కు దేశీయ గ్యాస్ స‌ర‌ఫ‌రా కోసం స‌రికొత్త‌ మార్కెటింగ్ మార్జిన్

యూరియా, లిక్విఫైడ్ పెట్రోలియం గ్యాస్ (ఎల్పీజీ) ఉత్ప‌త్తిదారు సంస్థ‌ల‌కు దేశీయంగా గ్యాస్ స‌ర‌ఫ‌రా చేయ‌డానికి సంబంధించి మార్కెటింగ్ మార్జిన్ ను నిర్ణ‌యించే ప‌ద్ధ‌తికి కేంద్ర మంత్రివ‌ర్గం ఆమోదం తెలిపింది. ఈరోజు ప్ర‌ధాని శ్రీ న‌రేంద్ర‌మోదీ అధ్య‌క్ష‌త‌న జ‌రిగిన కేంద్ర మంత్రివ‌ర్గ స‌మావేశం ఈ మేర‌కు ప్ర‌తిపాద‌న‌ను ఆమోదించింది. గ్యాస్ ను విక్ర‌యించ‌డానికి సంబంధించిన వ్య‌యం అద‌న‌పు రిస్క్ ను భ‌రించినందుకు త‌న వినియోగ‌దారుల వ‌ద్ద నుంచి గ్యాస్ మార్కెటింగ్ కంపెనీ వ‌సూలు చేసే చార్జీనే మార్కెటింగ్ మార్జిన్ గా వ్య‌వ‌హ‌రిస్తున్నారు. ఇది గ్యాస్ వ్య‌యం లేదా మూల ధ‌ర (బేసిక్ ప్రైస్‌) క‌న్నా అధికంగా ఉంటుంది. ప్ర‌స్తుతం స‌హ‌జ‌వాయువులు స‌ర‌ఫ‌రా చేయ‌డం కోసం వేరువేరు ర‌వాణా సంస్థ‌లు భిన్న‌మైన మార్కెటింగ్ ఛార్జీల‌ను వ‌సూలు చేస్తున్నాయి. తాజా తీసుకున్న నిర్ణ‌యం వ్య‌వ‌స్థాగ‌తంగా చేప‌ట్టిన ఒక సంస్క‌ర‌ణ చ‌ర్య అని చెప్పాలి. ఈ నిర్ణ‌యంతో యూరియా, ఎల్పీజీ వంటి నియంత్రిత రంగాల‌కు డొమెస్టిక్‌ గ్యాస్ ను విక్ర‌యించే సంస్థ‌లు వ‌సూలు చేస్తున్న మార్కెటింగ్ మార్జిన్ లో ఏక‌రూప‌త సాధ్య‌ప‌డుతుంది. యూరియా, ఎల్పీజీ ఉత్ప‌త్తిదారు సంస్థ‌లు చెల్లించే మార్కెటింగ్ మార్జిన్ ఇదివ‌ర‌క‌టి క‌న్నా త‌క్కువ‌గా ఉండ‌బోతున్న‌ది. అంతేకాకుండా ఈ రేటును వివ‌క్ష‌కు తావు ఉండ‌ని రీతిలో ఖ‌రారు చేస్తారు. మార్కెటింగ్ మార్జిన్‌ల‌లో ఉంటూ వ‌స్తున్న బోలెండంత‌ వ్య‌త్యాసం ఉండ‌టాన్ని పెట్రోలియం, స‌హ‌జ‌వాయువుల నియంత్ర‌ణ మండ‌లి (పి.ఎన్‌.జీ.ఆర్‌.బి) ప‌రిశీలించి చేసిన సిఫార్సుల ఆధారంగా ఈరోజు మార్కెటింగ్ మార్జిన్‌ను ఖ‌రారు చేశారు. ఇక మీద‌ట కూడా మార్కెటింగ్ మార్జిన్‌లో పెంపుద‌ల అంశాన్ని పెట్రోలియం, స‌హ‌జ‌వాయువుల మంత్రిత్వ‌శాఖ స్వ‌యంగా తానే నిర్ణ‌యించ‌నున్న‌ది. స‌రికొత్త నిర్ణ‌యం దేశ గ్యాస్ ప్రాథ‌మిక స‌దుపాయాల రంగంలోకి రాగ‌ల భావి పెట్టుబ‌డుల విష‌యంలో ఒక ఖ‌చ్చిత‌త్వాన్ని, పార‌ద‌ర్శ‌క‌త‌ను పెంపొందించే ఆస్కారం ఉంది.
శ్రీ ఫిడెల్ కాస్త్రో మరణం పట్ల ప్రధాన మంత్రి సంతాపం

ప్ర‌ధాన మంత్రి శ్రీ న‌రేంద్ర మోదీ క్యూబా నేత శ్రీ ఫిడెల్ కాస్త్రో దు:ఖదాయక మరణం పట్ల తన సంతాపాన్ని వ్యక్తం చేశారు. “శ్రీ ఫిడెల్ కాస్త్రో దు:ఖదాయక మరణం పట్ల క్యూబా ప్రభుత్వానికి మరియు క్యూబా ప్రజలకు నేను నా ప్రగాఢ సంతాపాన్ని వ్యక్తం చేస్తున్నాను. ఆయన ఆత్మకు ప్రశాంతి లభించు గాక. మేము ఈ విషాద ఘడియలలో క్యూబా ప్రభుత్వానికి, క్యూబా ప్రజలకు వెన్నంటి నిలుస్తాము. శ్రీ ఫిడెల్ కాస్త్రో 20వ శతాబ్దపు అత్యంత విశిష్టమైన వ్యక్తులలో ఒకరు. ఒక గొప్ప స్నేహితుడిని కోల్పోయి భారతదేశం శోకగ్రస్తురాలు అయింది” అని ప్రధాన మంత్రి తన సందేశంలో పేర్కొన్నారు.
ప్ర‌ధాన మంత్రి ని క‌లుసుకొన్న‌ యునైటెడ్ స్టేట్స్ ఇండియా స్ట్రటీజిక్ పార్ట్ న‌ర్‌ శిప్ ఫోర‌మ్‌ యొక్క బోర్డు స‌భ్యులు

యునైటెడ్ స్టేట్స్ ఆఫ్ అమెరికా కు చెందిన ప‌రిశ్ర‌మ మ‌రియు వ్యాపార రంగాల అనుభ‌వ‌శాలి సార‌థుల తో కూడిన యునైటెడ్ స్టేట్స్ ఇండియా స్ట్రటీజిక్ పార్ట్ న‌ర్‌ శిప్ ఫోర‌మ్‌ (యుఎస్ఐఎస్‌పిఎఫ్‌) యొక్క బోర్డు స‌భ్యులు ప్ర‌ధాన మంత్రి శ్రీ న‌రేంద్ర మోదీ తో ఈ రోజు స‌మావేశ‌మ‌య్యారు. అంత క్రితం జ‌రిగిన ఇండియా లీడ‌ర్ శిప్ స‌మిట్ యొక్క ప‌ర్య‌వ‌సానాల‌ను వారు ప్ర‌ధాన మంత్రి దృష్టి కి తీసుకు వ‌చ్చారు. గ‌త నాలుగు సంవ‌త్స‌రాల లో ప్ర‌భుత్వం అమ‌లు చేసిన ఆర్థిక సంస్క‌ర‌ణ‌ లను, నియంత్ర‌ణ సంబంధ సంస్క‌ర‌ణ‌ లను వ్యాపార ప్ర‌ముఖులు ప్ర‌శంసించారు. శ‌ర వేగంగా వృద్ధి చెందుతున్న భార‌త‌దేశ ఆర్థిక వ్య‌వ‌స్థ అందిస్తున్న ప‌ర‌స్ప‌ర లాభ‌దాయ‌క‌మైన అవ‌కాశాల‌ను ఉప‌యోగించుకోవ‌డం కోసం భార‌త‌దేశం తో త‌మ అనుబంధాన్ని గాఢ‌త‌రం చేసుకోవాల‌ని ఉంద‌ని ఈ సంద‌ర్భం గా వారు తెలియ జేశారు. ఆర్థిక అనుబంధం ద్వారా ఉభ‌య దేశాలు ఇది వ‌ర‌కు ఎరుగ‌ని రీతి లో లాభ‌ప‌డ్డాయ‌ని ప్ర‌ధాన మంత్రి అన్నారు. శ‌క్తి, ఆరోగ్య సంర‌క్ష‌ణ, స్టార్ట్‌-అప్‌ లు, ఇంకా డిజిట‌ల్ టెక్నాల‌జీ ల వంటి నూత‌న రంగాల లో కూడా వ్యాపారప‌ర‌మైన అవ‌కాశాల‌ ను పూర్తి గా అందిపుచ్చుకోవాల‌ంటూ యుఎస్ కంపెనీల‌ ను ఆయ‌న ప్రోత్స‌హించారు.
పుణె లో స్మార్ట్ సిటీస్ మిషన్ మరియు అమృత్ ల ప్రథమ వార్షికోత్సవానికి హాజరైన ప్రధాన మంత్రి

ప్రధాన మంత్రి శ్రీ నరేంద్ర మోదీ ఈ రోజు పుణె లో జరిగిన స్మార్ట్ సిటీస్ మిషన్ మరియు అమృత్ ల ప్రథమ వార్షికోత్సవానికి హాజరయ్యారు. ఈ సందర్భంగా ప్రధాన మంత్రి మాట్లాడుతూ, అభివృద్ధి బాటలో పోటీ పడడానికి నగరాలు ముందడుగు వేయడమనే ఒక సరికొత్త ధోరణి ఇప్పుడు అగుపిస్తోందన్నారు. ప్రజా భాగస్వామ్యం అందిస్తున్న స్ఫూర్తి తో అభివృద్ధి పనులలో పోటీ పడే సకారాత్మక వాతావరణం నెలకొందని ఆయన అన్నారు. నగరాలలోని ప్రజలు వారి వారి ప్రాంతాలను అభివృద్ధి చేసుకోవాలని నిర్ణయించుకోవాలి, ఇటువంటి నిర్ణయాలు ఢిల్లీలో తీసుకొనేవి కావు అని ఆయన స్పష్టంచేశారు. భాగస్వామ్య తరహా పరిపాలన యొక్క స్ఫూర్తి అనేది కీలకమైన అంశమని ఆయన పేర్కొన్నారు. పట్టణీకరణ ను ఒక సమస్యగా భావించిన రోజులు ఇక సమసిపోయాయి; ఇప్పుడు దీనిని ఒక అవకాశంగా చూస్తున్నారు అని ప్రధాన మంత్రి చెప్పారు. నగరాలు వృద్ధికి కేంద్రాలు, ప్రజలు ఎదుర్కొంటున్న సమస్యలను తగ్గించగలిగే సామర్థ్యం వీటికి ఉంది అని శ్రీ నరేంద్ర మోదీ అన్నారు. ఘన వ్యర్ధాల నిర్వహణపై నగరాలు శ్రద్ధ తీసుకోవలసిన అవసరం ఉందని కూడా ఆయన నొక్కిచెప్పారు అంతక్రితం, ఆంధ్ర ప్రదేశ్ ముఖ్యమంత్రి విశాఖ పట్నం నుండి, ఒడిశా ముఖ్యమంత్రి భువనేశ్వర్ నుండి, రాజస్థాన్ ముఖ్యమంత్రి జైపూర్ నుండి వీడియో కాన్ఫరెన్స్ మాధ్యమం ద్వారా ఈ కార్యక్రమంలో పాలు పంచుకొని వారి అభిప్రాయాలను సభికులకు వెల్లడించారు. ప్రధాన మంత్రి పుణె స్మార్ట్ నెట్ పోర్టల్ ను, పుణె స్మార్ట్ సిటీ ప్రాజెక్టు ను ప్రారంభించారు. “Make Your City SMART” పోటీ ని కూడా ఆయన ప్రారంభించారు.
డాక్టర్ శ్రీరామ్ లాగూ కన్నుమూత పట్ల సంతాపం తెలిపిన ప్రధాన మంత్రి

ప్రధాన మంత్రి శ్రీ నరేంద్ర మోదీ డాక్టర్ శ్రీరామ్ లాగూ మృతి పట్ల సంతాపాన్ని వ్యక్తం చేశారు. “బహుముఖీనత్వం మరియు వివేకం మూర్తీభవించినటువంటి వ్యక్తి డాక్టర్ శ్రీరామ్ లాగూ. గొప్ప నటన తో ప్రేక్షకుల ను సంవత్సరాల తరబడి ఆయన ఆకర్షించారు. ఆయన నటించిన చలనచిత్రాల ను రాబోయే కాలం లో కూడా జ్ఞాపకం పెట్టుకోవడం జరుగుతుంది. ఆయన మృతి మానసికం గా బాధ ను కలిగించింది. ఆయన ను అభిమానించే వారి కి ఇదే నా యొక్క సానుభూతి. ఓం శాంతి’’ అని ఒక సందేశం లో ప్రధాన మంత్రి పేర్కొన్నారు.
అరుణాచ‌ల్ ప్ర‌దేశ్ లో రేపు ప‌ర్య‌టించ‌నున్న ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ రేపు అరుణాచ‌ల్ ప్ర‌దేశ్ లో ప‌ర్య‌టించ‌నున్నారు. ఆయన ఈటాన‌గ‌ర్ లో ఒక కార్య‌క్ర‌మంలో పాలుపంచుకొని, దోర్ జీ ఖాండూ స్టేట్ క‌న్వెన్శన్ సెంట‌ర్ ను ప్రారంభిస్తారు. ఈ క‌న్వెన్శన్ సెంట‌ర్ లో ఒక స‌భా భ‌వ‌నం, స‌మావేశ మందిరాలు, ఇంకా ఒక ప్ర‌ద‌ర్శ‌న మందిరం కూడా ఉన్నాయి. ఇది ఈటాన‌గ‌ర్ లో ఒక ప్ర‌ముఖ‌మైన ఆర్ష‌ణ బిందువు కాగలదని భావిస్తున్నారు. ప్ర‌ధాన మంత్రి స్టేట్ సివిల్ సెక్ర‌టేరియ‌ట్ బిల్డింగ్ ను కూడా దేశ ప్ర‌జ‌ల‌కు అంకితం చేయ‌నున్నారు. అలాగే, తోమొ రీబా ఇన్‌స్టిట్యూట్ ఆఫ్ హెల్త్ అండ్ మెడికల్ సైన్స్ యొక్క అకాడ‌మీ బ్లాకు కు పునాది రాయిని కూడా వేయ‌నున్నారు. అరుణాచల్ ప్ర‌దేశ్ నుండి ప్ర‌ధాన మంత్రి ఒక అన‌ధికార ప‌ర్య‌ట‌న నిమిత్తం త్రిపుర కు వెళ్తారు.
పూర్వ ప్రధాని శ్రీమతి ఇందిరా గాంధీ జయంతి నాడు ఆమె కు స్మృత్యంజలి ని ఘటించిన ప్రధాన మంత్రి

పూర్వ ప్రధాని శ్రీమతి ఇందిరా గాంధీ జయంతి ని పురస్కరించుకొని ప్రధాన మంత్రి శ్రీ నరేంద్ర మోదీ ఆమె కు శ్రద్ధాంజలి ని ఘటించారు. ‘‘మన పూర్వ ప్రధాని శ్రీమతి ఇందిరా గాంధీ గారి జయంతి నాడు ఆమె కు ఇదే శ్రద్ధాంజలి’’ అని ఒక సందేశం లో ప్రధాన మంత్రి పేర్కొన్నారు.
అసహాయ పశువుల కు అండ గా ఉన్న రిటైరైన సైనికాధికారిణి ని ప్రశంసించిన ప్రధాన మంత్రి

భారతీయ సైన్యం లో మేజర్ హోదా లో పదవీవిరమణ పొందిన రాజస్థాన్ లోని కోట నివాసి ప్రమీల సింహ్ కు ప్రధాన మంత్రి శ్రీ నరేంద్ర మోదీ ఒక లేఖ ను రాశారు. లాక్ డౌన్ అమలైన కాలం లో, మేజర్ ప్రమీల సింహ్ (రిటైర్ డ్) తన తండ్రి శ్రీ శ్యాంవీర్ సింహ్ తో కలసి అసహాయ పశువుల యాతన ను గ్రహించి వాటికి తోడ్పడటానికి ముందుకు వచ్చి వాటి సంరక్షణ బాధ్యత ను స్వీకరించారు. దారి తప్పిపోయి వీధుల లో తిరుగుతున్న పశువుల కు మేజర్ ప్రమీల, ఆమె తండ్రి గారు వారి సొంత డిపాజిట్ ల తో ఆహారాన్ని, చికిత్స ను అందించే ఏర్పాటు చేశారు. మేజర్ ప్రమీల ప్రయాస లు సమాజానికి ఒక ప్రేరణ గా నిలచాయి అంటూ ఆమె ను ప్రధాన మంత్రి శ్రీ నరేంద్ర మోదీ ప్రశంసించారు. ప్రధాన మంత్రి ఒక లేఖ లో ఇలా రాశారు.. ‘గడచిన సుమారు ఏడాదిన్నర కాలం లో, మనం ఇదివరకు ఎరుగనటువంటి సందర్భాల ను నైతిక ధైర్యం తో ఎదుర్కొన్నాం. ఇది ఎటువంటి చారిత్రక కాలం అంటే ఈ కాలాన్ని ప్రజలు వారి శేష జీవనం లో మరచిపోలేరు. ఇది మానవులు ఒక్కరికే కష్ట కాలం కాదు కానీ మానవుల తో సన్నిహితం గా జీవిస్తున్నటువంటి అనేక ప్రాణుల కు కూడా కష్ట కాలమే. ఆ తరహా స్థితి లో, దిక్కు లేనటువంటి జంతువుల అవసరాలు, వాటి యాతన ల పట్ల, వాటి సంక్షేమం కోసం మీరు పడ్డ తపన, వ్యక్తిగతం గా మీరు మీ పూర్తి స్థాయి లో చేస్తున్న కృషి ప్రశంసనీయం.’ ఈ కఠిన కాలం లో, మానవ జాతి ని చూసుకొని గర్వపడేటటువంటి అనేకమైన ఉదాహరణలు మన ముందుకు వచ్చాయి అని ప్రధాన మంత్రి తన ఉత్తరం లో రాశారు. మేజర్ ప్రమీల, ఆమె నాన్న గారు వారి కార్యక్రమాల తో సమాజం లో జాగృతి ని వ్యాపింపచేస్తూనే ఉంటారు అనేటటువంటి ఆశాభావాన్ని ప్రధాన మంత్రి వ్యక్తం చేశారు. అంతక్రితం, మేజర్ ప్రమీల సింహ్ ప్రధాన మంత్రి కి ఒక లేఖ ను రాశారు. ఆ ఉత్తరం లో పశువు ల సంరక్షణ పట్ల శ్రద్ధ తీసుకొనే పని ని లాక్ డౌన్ సందర్భం లో తాను మొదలుపెట్టి ఆ పని ని ఇప్పటికీ ఇంకా కొనసాగిస్తున్నట్లు ఆమె తెలియజేశారు. పశువు ల నిస్సహాయత, వాటి అవస్థల ను గురించి ఆమె తన ఉత్తరం లో వివరిస్తూ, వాటి కి తోడ్పడటానికి మరింత మంది ప్రజలు ముందుకు రావాలి అంటూ విజ్ఞప్తి చేశారు.
తమిళ నాడు ముఖ్యమంత్రి సెల్వి జె. జయలలిత మరణం పట్ల సంతాపం వ్యక్తం చేసిన మంత్రిమండలి

చెన్నై లోని అపోలో ఆసుపత్రిలో 5.12.2016 నాడు కన్నుమూసిన తమిళ నాడు ముఖ్యమంత్రి సెల్వి జె. జయలలిత కు కేంద్ర మంత్రిమండలి సంతాపం వ్యక్తం చేసింది. ప్ర‌ధాన మంత్రి శ్రీ న‌రేంద్ర మోదీ కేంద్ర మంత్రివ‌ర్గ స‌మావేశానికి అధ్య‌క్ష‌త వ‌హించారు. సెల్వి జె. జయలలిత స్మృతి సూచకంగా మంత్రివర్గం రెండు నిమిషాల సేపు మౌనం పాటించింది. అంతే కాకుండా మంత్రివర్గం ఒక సంతాప తీర్మానాన్ని కూడా ఆమోదించింది. తీర్మానం పాఠం ఈ కింది విధంగా ఉంది: “తమిళ నాడు ముఖ్యమంత్రి సెల్వి జె. జయలలిత చెన్నై లోని అపోలో ఆసుపత్రిలో 5.12.2016 నాడు కన్నుమూయడం దు:ఖదాయకం. ఆమె మరణంతో- ఎవరినైతే ఆప్యాయంగా “ అమ్మ” అని పిలుచుకొనే వారో- ఆ చిరకాలానుభవం కలిగిన మరియు ప్రముఖ నాయకురాలిని దేశం కోల్పోయింది. 2. మైసూర్ లో 1948 ఫిబ్రవరి 24 నాడు జన్మించిన సెల్వి జె. జయలలిత బెంగళూరు లోని బిషప్ కాన్వెంట్ బాలికల ఉన్నత పాఠశాలలోను, చెన్నై లోని ప్రెజెంటేషన్ కాన్వెంట్ చర్చ్ పార్క్ లోను విద్యను అభ్యసించారు. తమిళ, తెలుగు, కన్నడ, హిందీ, ఇంగ్లిషు మరియు మలయాళ చలనచిత్రాలలో ఆమె అధిక ఫలప్రదమైన వృత్తి జీవనాన్ని సాగించారు. భరతనాట్యమ్, మోహిని ఆట్టమ్, కథక్ మరియు మణిపురి వంటి శాస్త్రీయ నృత్యాల‌లోనూ ఆమె తన ముద్ర వేశారు. 1972లో తమిళ నాడు ప్రభుత్వం కళైమామణి పురస్కారంతో ఆమెను గౌరవించింది. 3. సెల్వి జె. జయలలిత రాజకీయాలలో ప్రవేశించి, 1982లో ఎ ఐ ఎ డి ఎమ్ కె లో సభ్యత్వం స్వీకరించారు. ఆమె 1984లో రాజ్య సభ సభ్యురాలుగా ఎన్నికయ్యారు. 1984లో తమిళ నాడు విధాన సభకు, ఇంకా లోక్ సభకు జరిగిన సాధారణ ఎన్నికలలో ఎ ఐ ఎ డి ఎమ్ కె గెలుపులో ఆమె ప్రమేయం ఉంది. 1989లో తమిళ నాడు విధాన సభ లో ఆమె తొలి ప్రతిపక్ష నాయకురాలయ్యారు. 4. ఆమె 1991లో తమిళ నాడు ముఖ్యమంత్రి అయ్యారు; ఆ రాష్ట్రానికి 1991 జూన్ నుండి 1996 మే వరకు, అలాగే 2001 మే నుండి 2001 సెప్టెంబరు వరకు, ఇంకా 2002 మార్చి నుండి 2006 మే వరకు, మళ్లీ 2011 మే నుండి 2014 సెప్టెంబర్ వరకు, తిరిగి 2015 మే నుండి 5.12.2016 వరకు ముఖ్యమంత్రిగా సేవలు అందించారు. 5. తమిళ నాడు ప్రజలు వారి లోకప్రియ నాయకురాలిని కోల్పోయారు. ప్రభుత్వం పక్షాన మరియు యావత్తు దేశ ప్రజల పక్షాన తమిళ నాడు ప్రజలకు మంత్రిమండలి తన హృద‌య‌పూర్వక సంతాపాన్ని వ్యక్తం చేస్తోంది.”
జాతీయ విప‌త్తు ప్ర‌తిస్పంద‌న ద‌ళం లో నాలుగు అద‌న‌పు బెటాలియన్ ల‌ను ఏర్పాటు చేసేందుకు ఆమోదం తెలిపిన మంత్రివ‌ర్గం

భార‌త‌దేశం యొక్క విప‌త్తు ప్ర‌తిస్పంద‌న వ్య‌వ‌స్థ ను ప‌టిష్ట ప‌ర‌చ‌డానికి జాతీయ విప‌త్తు ప్ర‌తిస్పంద‌న ద‌ళం (ఎన్‌డిఆర్ఎఫ్) లో 4 అద‌న‌పు బెటాలియన్ ల‌ను 637 కోట్ల రూపాయ‌ల అంచ‌నా వ్య‌యం తో స్థాపించేందుకు ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న జ‌రిగిన కేంద్ర మంత్రివ‌ర్గ స‌మావేశం ఆమోదం తెలిపింది. వివ‌రాలు: దేశం లో గల విశాల భౌగోళిక ప్రాంతాన్ని దృష్టి లో పెట్టుకొని ప్ర‌తిస్పంద‌న కాలాన్ని త‌గ్గించడం కోసం ఈ నాలుగు అద‌న‌పు బెటాలియన్ ల‌ను స్థాపించడం జ‌రుగుతుంది. వీటిలో మొద‌ట రెండు బెటాలియన్ ల‌ను ఇండో-టిబెటన్ బోర్డ‌ర్ పోలీస్ (ఐటిబిపి) లోను, మిగిలిన రెండు బెటాలియన్ ల‌ను స‌రిహ‌ద్దు భ‌ద్ర‌త ద‌ళం (బిఎస్ఎఫ్‌) తో పాటు అసమ్ రైఫిల్స్ (ఎఆర్ స్ )లోను స్థాపిస్తారు. ఆ త‌రువాత, ఈ నాలుగు బెటాలియన్ ల‌ను ఎన్‌డిఆర్ఎఫ్ బెటాలియన్ లుగా మార్చుతారు. అవ‌స‌రాల మేర‌కు ఈ నాలుగు బెటాలియన్ ల‌ను జ‌మ్ము & క‌శ్మీర్‌, హిమాచ‌ల్ ప్ర‌దేశ్‌, ఉత్త‌రాఖండ్, ఇంకా ఢిల్లీ నేశ‌న‌ల్ కేపిట‌ల్ రీజియన్ ల‌లో ఉంచుతారు. పూర్వ‌రంగం: ఎన్‌డిఆర్ఎఫ్ ఒక ప్ర‌త్యేక బలగంగా ఉంది. దీనిని 2006 సంవ‌త్స‌రం లో ఏర్పాటు చేశారు. ప్రాకృతిక విప‌త్తుల వేళ, మాన‌వ ప్ర‌మేయం తో తలెత్తే విప‌త్తుల వేళ/ ముప్పు ప‌రిస్థితుల‌లో ప్ర‌తిస్పందించడాన్ని దీనికి లక్ష్యం గా నిర్దేశించారు. ప్ర‌స్తుతం ఎన్‌డిఆర్ఎఫ్ లో 12 బెటాలియన్ లు త‌క్ష‌ణ ప్ర‌తిస్పంద‌నకై దేశ‌ వ్యాప్తంగా వ్యూహాత్మ‌క ప్రాముఖ్యం గల ప్రాంతాల‌లో నియుక్త‌మ‌య్యాయి.
శ్రీ అటల్ బిహారి వాజ్ పేయి కి ఆయన వర్ధంతి నాడు శ్రద్ధాంజలి ఘటించిన ప్ర‌ధాన మంత్రి

పూర్వ ప్రధాని శ్రీ అటల్ బిహారి వాజ్ పేయి కి ఆయన వర్ధంతి సందర్భం లో ప్ర‌ధాన మంత్రి శ్రీ న‌రేంద్ర మోదీ శ్రద్ధాంజలి ని సమర్పించారు. ప్రధాన మంత్రి ఒక ట్వీట్ లో – ‘‘ఈ రోజు న, మాన్య శ్రీ అటల్ గారి వర్ధంతి సందర్బం లో, సదైవ్ అటల్ కు వెళ్లి ఆయన కు శ్రద్ధాంజలి ని అర్పించాను. మనం అటల్ గారి ద్వారా భారతదేశాని కి సేవలను అందించడం కోసం చేసిన ప్రయాసల నుంచి ప్రేరణ ను పొందుతూ వస్తున్నాం. ఆయన భారతదేశం లో పరివర్తన ను తీసుకురావడం కోసం మరియు మన దేశాన్ని 21వ శతాబ్ది తాలూకు సవాళ్ల ను ఎదుర్కోవడానికై సన్నద్ధం చేసే దిశ లో మార్గదర్శకప్రాయమైనటువంటి కృషి ని చేశారు.’’ అని పేర్కొన్నారు.
కామన్ వెల్థ్ గేమ్స్ 2022 లో మహిళల బాక్సింగ్ క్రీడ లో 48 కిలోలవిభాగం లో బంగారు పతకాన్ని గెలుచుకొన్నందుకు నీతు ఘణ్ ఘస్ గారి కి అభినందన లు తెలిపినప్రధాన మంత్రి

కామన్ వెల్థ్ గేమ్స్, 2022 లో మహిళ ల బాక్సింగ్ క్రీడ లో 48 కిలో ల విభాగం లో పసిడి పతకాన్ని గెలుచుకొన్నందుకు నీతు ఘణ్ ఘస్ గారి కి ప్రధాన మంత్రి శ్రీ నరేంద్ర మోదీ అభినందనల ను తెలియజేశారు ప్రధాన మంత్రి ఒక ట్వీట్ లో – ‘‘కామన్ వెల్థ్ గేమ్స్ 2022 లో మంచి పాత్రత కలిగినటువంటి బాక్సింగ్ స్వర్ణ పతకాన్ని ఎంతో కష్టపడి సంపాదించుకొన్నందుకు గాను నీతూ ఘణ్ ఘస్ గారి కి ఇవే అభినందన లు. ఆమె ఎంతో తత్పరత తోను, అమితమైనటువంటి ఉద్వేగం తోను క్రీడల ను అనుసరించారు. ఆమె సాఫల్యం బాక్సింగ్ కు మరింత గా ప్రజాదరణ ను తెచ్చిపెడుతుంది. ఆమె భావి ప్రయాస లు కూడా ఫలించాలి అని కోరుకొంటూ, ఆమె కు నా శుభాకాంక్షల ను తెలియజేస్తున్నాను. #Cheer4India” అని పేర్కొన్నారు.
త్రిపుర రాష్ట్ర అవ‌త‌ర‌ణ దినం సంద‌ర్భంగా ఆ రాష్ట్ర ప్ర‌జ‌ల‌కు శుభాకాంక్ష‌లు తెలిపిన ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ త్రిపుర ప్ర‌జ‌ల‌కు ఆ రాష్ట్ర అవ‌త‌ర‌ణ దినం నాడు శుభాకాంక్ష‌లు తెలిపారు. “క‌ష్టించి ప‌నిచేసే యువ‌త మ‌రియు కీర్తివంత‌మైన చ‌రిత్ర‌ త్రిపుర కు దక్కిన భాగ్యాలు. త్రిపుర యువత యొక్క ఆకాంక్ష‌ల‌ను నెర‌వేర్చ‌డానికి మేం కంక‌ణ బ‌ద్ధులమై ఉన్నాం” అని ప్ర‌ధాన మంత్రి త‌న సందేశంలో పేర్కొన్నారు.